पहले जागरूक किया और अब कसा जा रहा कोयला ले जाने वालों पर शिकंजा
स्मोकलेस कोरबा, स्वच्छ कोरबा व स्वस्थ्य कोरबा अभियान के तहत औद्योगिक क्षेत्रांे में प्रशासन के सहयोग से कोयला जलाकर खाना पकाने वाले लोगों को ऐसा नही करने के लिए जागरूक किया जा रहा है। गैस चुल्हा उपयोग की सलाह दी जा रही है। झुग्गी बस्तियों में आसपास के कोयला खदान क्षेत्रों से काेयला निकालकर बेचा जाता अब विभाग ने एेसे लोगों पर शिकंजा कसना शुरू कर दिया है।
एसईसीएल कोरबा एरिया के मानिकपुर खदान क्षेत्र हर दिन सैंकड़ों की संख्या में लोग कोयला निकालकर साइकिल से ले जाते है। क्षेत्र में ऐसा लंबे समय से चल रहा है। इस काम में लगे लोग साइकल से बोरियों में कोयला भरकर हर दिन कई टन कोयला ले जाते है और आसपास के बस्तियों, होटल व अन्य जगहों पर उपयोग के लिए खपाते है। आसपास के बस्तिवासियों की आड़ लेकर क्षेत्र में कई कोयला चोर भी सक्रिय है। इन दिनों प्रशासन औद्योगिक संस्थानों की मदद से स्मोकलेस अभियान पर काम कर रही है। एसईसीएल मानिकपुर को भी इसकी जिम्मेदारी मिली है। आसपास के इलाके को स्मोकलेस बनाने के लिए एसईसीएल मानिकपुर की ओर से विभागीय तौर पर खदान क्षेत्र से कोयला ले जाने वाले लोगांे की धरपकड़ शुरू किया है। इससे लेकर विभाग का मानना है कि अगर लोग यहां से कोयला नही ले जाएगे तो इसका खाना बनाने में उपयोग भी नहीं होगा और प्रदूषण में कमी आएगी। मानिकपुर प्रबंधन के अनुसार 28 फरवरी को 60-70 की संख्या में लोग माइंस के प्रतिबंधित इलाके से कोयला ले जाने के लिए पहुंचे थे। जिनके करीब 25 से अधिक साइकल जब्त किया गया है। इसकी सूचना मानिकपुर चौकी मेंे दिया गया है।
मना करने पर मारपीट पर उतारू हो जाते है
माइंस के प्रतिबंधित क्षेत्र से कोयला निकालकर साइकल से कोयला ले जाने वाले लोगों पर कार्रवाई के संबंध मे विभाग का कहना है कि प्रतिबंधित क्षेत्र में लोगो के प्रवेश से खतरे की आशंका रहती है। वहीं काेयला ले जाने से मना करने पर मारपीट पर उतारू हो जाते है और गाली भी देते है। माइंस एरिया से काफी संख्या में बरामद साइकल को पुलिस के सुपुर्द कर आवश्यक कार्रवाई की मांग मानिकपुर के सुरक्षा प्रभारी ने किया है।
स्मोकलेस कोरबा, स्वच्छ कोरबा बनाने कोयला ले जाते समय पकड़े गए लोगों से जब्त साइकिलें।
hin_Deva hin_Deva hin_Deva hin_Deva hin_Deva hin_Deva